Toortsie se goedvoelstorie 17 – The hills are alive! – toortsie.com
Toortsie se goedvoelstorie 17 – The hills are alive!
Maart 27, 2017 Maart 31, 2017 ~ Toortsie
Soos verskyn het in die Finesse Goedvoel blog, iewers verlede jaar.
Ek weet nie of dit vanjaar net ‘n uitsonderlike aalwynjaar is nie?
Ek het al lank hier gewoon voor ek die mooi koppie vol aalwyne hier agter die huis raakgesien het. Om die waarheid te sê, iemand anders het my aandag daarop gevestig.
Die ding is, ek is nie eintlik mal oor oranje nie.
Toe kom die sokkerwêreldbeker en hulle gesels op RSG oor wat ons kan plant wat eie aan Suid-Afrika is en wat die oorsese toeriste wat ons land gaan oorstroom, welkom sal laat voel. Aalwyne, was die voorstel. Dis mooi, dis ‘n warm kleur, dit groei in moeilike omstandighede.
Skielik het my oë oopgegaan en het ek die aalwynkoppie raakgesien en besluit om ons hele werf vol aalwyne te plant.
Vanjaar? Die hele werf is aan die brand! Nie met vuur nie, maar met aalwynfakkels.
Die gevoel as ek op die werf loop en elke aalwyn se blomme sien wat soos fakkels die hele werf verlig, is onbeskryflik. Dis of ek God in Sy volheid ervaar, of elkeen van daardie blomme vir my sê: “Ek is hier, hier by jou. Weet dit, Ek is hier.”
The farmer and the farm, they need each other. – Symbiosis
Posted in Overberg,Plaaslewe en Landbousake,Toortsie se voelgoedstories	AALWYNE
‹ PreviousWat as?
Next ›My rooi helikopter
15 thoughts on “Toortsie se goedvoelstorie 17 – The hills are alive!”
Maart 27, 2017 om 10:22 vm
Wonderlik! Ekself is gek oor aalwyne en het al so bykans dertig verskillende tipes vanaf saad gegroei. My seun wat voorheen op die Weskus gewoon het, het my geleer om aalwyne op sy blare water te gee – selfs die siek aalwyne hou daarvan en begin herstel. Lyk my die spoelaksie maak dat enige besmetting wat voorkom weggewas word. 🙂
Maart 27, 2017 om 10:36 vm
Dis nou interessant!
Maart 27, 2017 om 11:12 vm
Jô maar dis mooi!!!
Maart 27, 2017 om 11:14 vm
Dankie. My man is die fotograaf.
Maart 27, 2017 om 11:45 vm
Ek het teen die hange van die Magaliesberge grootgeword – enige aalwyn se blom voel asof dit deel van my DNA is – hierdie is so mooi skrywe rondom die mooi blom wat met so min tevrede is.
Maart 27, 2017 om 11:58 vm
Maart 27, 2017 om 12:17 nm
Amazing photos! They are indeed full of Spirit! )))
Maart 27, 2017 om 3:17 nm
Baie baie mooi Toortsie. Ek het ook nou eers die mooiheid vd aalwyn ontdek. (seker die droogte). Ek ontdek vetplante en aalwyne nou eers. Mooi skrywe.
Maart 27, 2017 om 3:32 nm
Ekdink daar word deesdae meer klem gelê op vetplante. Ek sien selfs in die Kaap selfcdat hul vetplante in groot tuine begin gebruik.
Maart 27, 2017 om 6:45 nm
Dit is so pragtig….. en nou gaan jy dit mis 😦
Maart 27, 2017 om 6:48 nm
Daar’s altyd nuwe mooi. Xx
Maart 29, 2017 om 1:42 nm
Maart 29, 2017 om 2:36 nm
Regtig waar. 😁
Terug pieng: Author Interview – Sandra Hurst – “Y’keta (The Sky Road Trilogy Book 1)” (Fantasy Series) | toofulltowrite (I've started so I'll finish)